# César-díjak 1999

### A Wikipédiából, a szabad lexikonból.

Lásd még:
Film portál
Film
1999
1999 a filmművészetben

A 24. César-gálát 1999. február 27-én tartották meg a párizsi Châtelet Színházban, a hajdani kilencszeres César-jelölt Isabelle Huppert elnökletével.

A három legeredményesebb film (Dilisek vacsorája, Élet, amiről az angyalok álmodnak és az Aki szeret engem, vonatra ül) 3-3 Césart vihetett haza. A legnagyobb vesztes Nicole Garcia filmje, A Vendôme tér asszonya volt, amely a legtöbb (12) jelölés ellenére egyetlen díjat sem kapott. A már jelentős közönségsikert maga mögött tudó Taxi is mindössze két - nem éppen a legjelentősebb - díjban részesült.

A legjobb külföldi film kategóriában Az élet szép olyan filmeket utasított maga mögé, mint a Titanic, a Ryan közlegény megmentése, vagy a dán Születésnap.

A filmes esemény nem volt mentes a botránytól: a francia filmrendezők szövetsége bojkottálta a rendezvényt, tiltakozásul a Canal+ televíziós csatorna és a Murdoch-birodalom közötti - a Césarok éjszakája kizárólagos közvetítési jogára vonatkozó – megállapodás ellen, mivel szerintük ez veszélyezteti a francia filmgyártás finanszírozását.

A rendezvényen megemlékeztek az előző év őszén elhunyt César Baldaccini szobrászművészről, a díj és az estély névadójáról, aki negyedszázad után úgy érezte: neve egyszerű köznévvé vált, s tiltakozott az ellen, hogy a Césart „s” toldalékkal, többes számban használják…

legjobb film | Élet, amiről az angyalok álmodnak (La Vie revée des anges), rendezte: Erick Zonca
legjobb külföldi film | Az élet szép (La vita é bella) (Olaszország), rendezte: Roberto Benigni
legjobb színész | Jacques Villeret – Dilisek vacsorája (Le Dîner de cons)
legjobb színésznő | Élodie Bouchez – Élet, amiről az angyalok álmodnak (La Vie revée des anges)
legjobb mellékszereplő színész | Daniel Prévost – Dilisek vacsorája (Le Dîner de cons)
legjobb mellékszereplő színésznő | Dominique Blanc – Aki szeret engem, vonatra ül (Ceux qui m'aiment prendront le train)
legígéretesebb fiatal színész | Bruno Putzulu – A csábítás iskolája (Petits désordres amoureux)
legígéretesebb fiatal színésznő | Natacha Régnier – Élet, amiről az angyalok álmodnak (La Vie revée des anges)
legjobb rendező | Patrice Chéreau – Aki szeret engem, vonatra ül (Ceux qui m'aiment prendront le train)
legjobb eredeti vagy adaptált forgatókönyv | Dilisek vacsorája (Le Dîner de cons), írta: Francis Veber
legjobb elsőfilm | Isten látja lelkem (Dieu seul me voit), rendezte: Bruno Podalydes
legjobb filmzene | Tony Gatlif – Gadjo dilo - A bolond idegen (Gadjo Dilo)
legjobb operatőr | Eric Gautier – Aki szeret engem, vonatra ül (Ceux qui m'aiment prendront le train)
legjobb jelmez | Pierre-Jean Larroque – Lautrec
legjobb díszlet | Jacques Rouxel – Lautrec
legjobb hang | Vincent Tulli és Vincent Arnadi – Taxi
legjobb vágás | Véronique Lange – Taxi
legjobb rövidfilm | L'interview, rendezte: Xavier Giannoli
tiszteletbeli César | Jean Rochefort

César-díjasok

1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 |

A lap eredeti címe "http://hu.wikipedia.org../../../c/%C3%A9/s/C%C3%A9sar-d%C3%ADjak_1999.html"

Kategóriák: César-díj | 1999 filmes díjai

##### Views

- Szócikk
- Vitalap
- Aktuális változat

##### Keresés

##### Más nyelveken

- Español
- Français